ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ቤንሻንጉል ጉሙዝ ዞባ መተከል ብዝተፈጸመ መጥቃዕቲ ልዕሊ 100 ሰባት ከምዝተቐተሉ ትካላት ሰብኣዊ መሰላት ገሊጸን 23 ታሕሳስ 2020 ዝተመሓየሸ 24 ታሕሳስ 2020 ኣብ ክልል ቤንሻንጉል መቴከል ዞን ናብ ሮቡዕ ኣብ ዘውግሐ ለይቲ ኣብ ልዕሊ ሰለማውያን ሰባት ብዝተፈጸመ መጥቃዕቲ ልዕሊ 100 ሰባት ከምዝተቐተሉ ኮምሽን ሰብኣዊ መሰላት ኢትዮጵያን ኣምነስት ኢንተርናሽናልን ገሊጾም። ቢቢሲ'ውን ኣብቲ ቦታ ዝነበሩ ናይ ዓይኒ መሰኻኽር ከምኡ'ውን ኣብ ሆስፒታል ዝሰርሑ ሰብ ሞያ ጥዕና ብምዝርራብ 120 ሰባት ከምዝተቐተሉን ካልኦት ብዙሓት ሰባት ከኣ ከምዝተጎድኡ ከረጋግጽ ክኢሉ ኣሎ። ናይቲ ክልል ሓላፊ ህዝቢ ርክባት ኣቶ መለሰ በየነ በቲ ዝተፈጸመ መጥቓዕቲ ክንደይ ሳባት ከምዝተቐተሉ ክገልጽ እኳ እንዘይከኣለ እቶም ዝተቐተሉ ብዙሓት ምኳኖም ገሊጹ። ኣብቲ ከባቢ ዝርከቡ 'ጸረ-ሰላም' ክብል ዝገለጾም ሓይልታት ድማ ተሓተትቲ ገይሩ። ቀዳማይ ሚኒሰተር ኣብዪ ኣሕመድ ብዛዕባ እቲ ቅትለት ኣመልኪቱ ኣብ ትዊተር ኣብ ዝጸሓፎ መግለጺ፡ ''ኣብ ክልል ቤንሻንጉል ዞባ መተከል ዝፍጸም ዘሎ ጭፍጨፋ ኣዝዩ ዘሕዝን'ዩ፡ ኣብ ልዕሊ ወገንና ዝተፈጸመ ዘይስብኣዊ ተግባራት ኣዚና ኢና ሓዚንና፡ ነቲ ጸገም ብዝተፈላለየ መንገዲ ንምፍትሑ ዝገበርናዮ ጻዕሪ ክንድቲ ዘድሊ ውጽኢት ከምጽእ ኣይከኣለን'' ኢሉ። መዕለቢ ዘይረኸበ መጥቃዕቲ ዞባ መተከልን ስግኣት ነበርትን ንኢትዮጵያን ሱዳንን ዘሰሓሕብ ዘሎ ዶብ ኣብዪ ኣሕመድ፡ ምስ ሚኒሰተር ሰላም ሙፈሪያት ካሚል፣ ኢታማጆር ሹም ጄኔራል ብርሃኑ ጁላ፣ ፕረዚደንት እቲ ክልል ኣቶ ኣሻድሊ ሓሰንን ካልኦት ሰበ ስልጣንን ብምዃን ብሰሉስ ምስ ነበርቲ እቲ ከባቢ ዘተ ምክያዱ ዝዝከር እዩ። ኮምሽን ሰብኣዊ መሰላት ኢትዮጵያ ኣብ ዝሃቦ መግለጺ፡ ኣብቲ ክልል ሰብኣዊ መሰላት ኣዝዩ ይጥሓስ ከምዘሎ ዘርኢ እዩ ኢሉ። ኣምነስት ኢንተርናሽናል ብወገኑ ኣብ ቤንሻንጉል ጉሙዝ ዝተቐተሉ ሰባት ኣመልኪቲ ኣብ ዘውጽኦ መግለጺ "ኣዝዩ ዘስካሕክህ ቅትለት እዩ፡ እብቲ ክልል ዝነበረሩ ኣምሓሩ፡ ኦሮሞን ሺናን ዒላማ ዝገበረ ድማ'ዩ"ኢሉ። ኣምነስት ኢንተርናሽናል ብምስዓብ "መንግስቲ ነዚ ኣብ ብሄር ዕላማ ዝገበረ ምቅትታል ቀልጡፉ ደው ከብሎ ከምዘለዎ ዘርኢ እዩ'' ኢሉ። ነበርቲ እንታይ ይብሉ?
